FIŞA ANALITICĂ

DOMENIUL: ARHEOLOGIE (ARH)

În cadrul domeniului Arheologie se includ, în mod convenţional, toate bunurile mobile, obiecte sau urme ale manifestărilor umane, descoperite prin intermediul săpăturii arheologice sau descoperirile arheologice întâmplătoare, respectiv evidenţiate ca urmare a acţiunii factorilor naturali sau a acţiunilor umane, altele decât cercetarea arheologică, precum:
- unelte, instalaţii, dispozitive, instrumente;
- instrumente de măsură;
- instrumente muzicale;
- arme, echipament militar, piese de harnaşament;
- recipiente;
- podoabe şi accesorii vestimentare;
- plastică mică;
- obiecte de cult;
- gliptică;
- însemne de putere;
- lapidariu: inscripţii, plastică în piatră, elemente de construcţie;
- mobilier;
- obiecte de iluminat;
- jucării, obiecte diverse.

Subdomenii: arheologie preistorică, antică, medievală, modernă, industrială, subacvatică

Cu cât obiectele sunt din epoci mai îndepărtate, cu atât funcţionalitatea pieselor este mai greu de stabilit.
Semnificative sunt capetele de serii, eşantioane reprezentative pentru epoci, culturi, staţiuni arheologice; piese unicat sau din care se cunosc foarte puţine exemplare; piesele cu inscripţii, mărci, semnături care aduc o informaţie istorică suplimentară.

Criterii: reprezentativitate, raritate, materiale sau tehnici rare, mărturii privind viaţa economică, spirituală, piese cu valoare artistică.

TIP FIŞĂ

Se va bifa căsuţa corespunzătoare tipului de fişă, după cum urmează: 
- dacă obiectul face parte dintr-un ansamblu, 
- dacă se întocmeşte o fişă colectivă, pentru obiecte de serie cvasi-identice
- dacă se întocmeşte o fişă individuală (cazul cel mai frecvent).

DEŢINĂTOR

Câmpul se completează cu numele întreg sau cu sigla instituţiei culturale care deţine bunul ce urmează a fi fişat, urmat de localitatea de reşedinţă.

Exemple:
DEŢINĂTOR: 		Muzeul Naţional al Unirii Alba Iulia
DEŢINĂTOR: 		MNIT Cluj-Napoca

COD DEŢINĂTOR

Conţine codul deţinătorului bunului cultural (muzeu, colecţie aparţinând cultelor, colecţie şcolară etc.), conform Listei de autoritate "Deţinători", iniţiată în 1980 şi completată permanent de atunci la CIMEC. Codul de deţinător unic la nivel naţional a fost acordat pe unitate fizică distinctă (sediu de muzeu, sediu de secţie a unui muzeu), deci pe adresă, pentru a permite indicarea cât mai precisă a locaţiei deţinătorului şi, respectiv, a bunului fişat. Codul unui deţinător se menţine neschimbat, indiferent de modificările de denumire, adresă, subordonare administrativă apărute de-a lungul timpului, permiţând identificarea deţinătorului.
Dacă nu cunoaşteţi codul de deţinător, consultaţi lista de deţinători, identificaţi deţinătorul după judeţ, localitate, denumire, adresă şi preluaţi codul numeric al acestuia. Dacă deţinătorul căutat nu există în listă, solicitaţi la CIMEC înscrierea deţinătorului în listă şi acordarea unui cod.
Pentru obiectele aflate în custodie, se completează codul deţinătorului de la care este luat bunul în custodie.

Exemple:
COD DEŢINĂTOR:		7300300
COD DEŢINĂTOR:		7300350

NR. INVENTAR 

Câmpul conţine cel mai nou număr de inventar al piesei, care poate interveni la schimbarea sistemului de evidenţă, la unirea unor muzee, secţii sau dimpotrivă la despărţirea lor. Un alt număr de inventar pot primi piesele şi prin adoptarea unui sistem nou şi modern de evidenţă. Acesta poate fi o cifră, o combinaţie de sigle şi cifre, un număr cu subnumere etc.

Exemple:
NR. INVENTAR:		2345
NR. INVENTAR:		3456MNIR

NR. INVENTAR VECHI 

Câmpul conţine numărul vechi din registrul de inventar. Numărul de inventar vechi este necesar pentru a se stabili concordanţe între numărul de inventar actual şi cel care a apărut în cataloage sau în publicaţii mai vechi.

Exemple:
NR. INVENTAR VECHI:		456
NR. INVENTAR VECHI:		678MCR

COLECŢIE

Câmpul se va completa cu denumirea colecţiei din care face parte obiectul fişat (conform clasificării colecţiilor din muzeul). 

Exemple:
COLECŢIE:		Colecţia Preistorie
COLECŢIE:		Colecţia Arme
COLECŢIE:		Colecţia “Virgil Popescu”

Notă: Câmpul poate fi completat şi cu numele colecţionarului sau / şi cu numele colecţiei, atunci când este cazul unei donaţii sau achiziţii constituite, intrate în posesia muzeului.

NR. INVENTAR COLECŢIE

Câmpul conţine numărul de inventar al colecţiei din care face parte piesa. Este necesar din aceleaşi considerente ca în cazul NR. INVENTAR.

Exemple:
NR. INVENTAR COLECŢIE:		542
NR. INVENTAR COLECŢIE:		A34

CLASAT

Câmpul conţine informaţii despre regimul de protecţie al specimenului, prevăzut de Legea 182/2000  şi conform Normelor de clasare.
Se alege opţiunea "clasat", în cazul în care specimenul a fost clasat în urma validării propunerii de clasare, înaintată de deţinător, de către Comisia Naţională a Muzeelor şi Colecţiilor, în categoria „tezaur” sau „fond” (cf. Legii pentru modificarea şi completarea Legii nr. 182/2000 privind protejarea patrimoniului cultural naţional mobil (Monitorul Oficial nr.10 din 8 ianuarie 2007). Dacă opţiunea nu este valabilă, nu se va bifa.

ORDIN NR. 

Se va trece numărul ordinul de ministru emis prin care a fost clasat obiectul. 

DATA

Câmpul consemnează data la care a fost validată propunerea de clasare a obiectului fişat. 
Informaţia se completează în câmp după formula: ZZ.LL.AAAA.

POZIŢIA

Se va consemna numărul din lista anexată ordinului de ministru la care se regăseşte obiectul clasat.

CATEGORIE 

Cuprinde categoria generală în care se încadrează obiectul fişat

Exemplu:
CATEGORIE:		Ceramică

TIP 

Câmpul conţine denumirea tipului bunului cultural fişat (genului) din punct de vedere formal sau/şi funcţional, exprimat la nominativ singular, nearticulat, utilizându-se cuvintele (valorile) cuprinse în vocabularul controlat ataşat prezentelor instrucţiuni. 
Poate conţine denumirea tipului general în care se încadrează bunul arheologic. Poate conţine informaţia despre destinaţia sau funcţionalitatea obiectului, mai ales dacă aceasta nu rezultă din denumirea obiectului sau dacă este alta decât destinaţia / funcţionalitatea obişnuită. Poate conţine caracteristici ale obiectului care contribuie la definirea mai precisă tipului: prezenţa unor inscripţii sau reliefuri, miniaturizarea unor reprezentări, stil, categorie de reprezentare plastică. Pentru piesele arheologice care se descoperă, deseori, în părţi detaşate sau din care nu se păstrează decât elementele realizate din materiale neperisabile, se completează denumirea părţii păstrate. 

Exemple:
TIP:		Amforă
TIP:		Inscripţie onorifică
TIP:		Topor miniatural
TIP:		Cap de statuetă

SUBTIP

Conţine completări şi precizări referitoare la conţinutul câmpului TIP. Poate conţine denumirea subtipului (tipului specific) al obiectului. Poate conţine titlul, tema, personajul principal al obiectului sau imaginii iconografice (pentru plastică, ceramică pictată, ceramică ornamentală, gliptică). Poate conţine tema sau subiectul inscripţiei, numele sub care este cunoscută inscripţia, numele personajului căreia îi este dedicată sau alte elemente semnificative pentru identificarea inscripţiei.
Notă: Personajele secundare precum şi alte elemente componente ale scenelor nu se completează în acest câmp; ele vor fi descrise în câmpul de descriere.

Exemple:
SUBTIP:		topor cu disc tip BIII
SUBTIP:		Venus Pudica
SUBTIP:		diploma veteranului Antonius Rufus din Cohors II Gallorum

FRAGMENT

Se bifează caroul dacă obiectul  fişat este un fragment.

TITLU

ANSAMBLU

În cazul în care obiectul face parte dintr-un bun complex se va specifica denumirea acestuia.
Conţine numele complexului, tezaurului, depozitului etc., din care face parte obiectul, care cel mai adesea reprezintă numele localităţii în care s-a făcut descoperirea, eventual şi anul descoperirii, precedat, după caz, de una din prescurtările de mai jos:
TEZ.		= tezaur
DEP.		= depozit
MON.		= monument
COMPL.	= complex
ANS.		= ansamblu

Exemple:
TEZAUR/ANSAMBLU:		Tez. Sâncrăieni
TEZAUR/ANSAMBLU:		Dep. Predeal I
TEZAUR/ANSAMBLU:		Mon.Triumfal Adamclisi
TEZAUR/ANSAMBLU:		Compl. M15/Necropola Staţia de Salvare 

NR. FIŞĂ ANSAMBLU

Conţine numărul fişei de tezaur / depozit corespunzătoare descoperirii din care face parte obiectul fişat.

Exemplu:
FIŞĂ ANSAMBLU:		355

NR. PIESE

Informaţiile din acest câmp se referă la numărul de piese detaşabile, componente ale unui obiect.

Exemple:
NR. PIESE:		3

EPOCĂ / PERIOADĂ

Cuprinde denumirea epocii sau a perioadei istorice în care se încadrează obiectul fişat. Dacă nu se poate preciza nici cu aproximaţie epoca sau perioada se completează cu termenul NECUNOSCUTĂ.
Notă: Este de dorit a se scrie numai numele epocii fără cuvântul "epoca", acolo unde nu este afectat înţelesul termenului (de exemplu LATÈNE, nu EPOCA LATÈNE, dar EPOCA BRONZULUI, nu BRONZ sau BRONZULUI).

Exemple:
EPOCĂ / PERIOADĂ:		Hallstatt
EPOCĂ / PERIOADĂ:		Paleolitic superior

CULTURĂ / ETNIE

Conţine denumirea culturii arheologice căreia îi este atribuit obiectul fişat.
Notă: Este de dorit a se scrie numai numele culturii fără cuvântul "cultura", acolo unde nu este afectat înţelesul termenului (de exemplu CUCUTENI, nu CULTURA CUCUTENI, dar CULTURA CERAMICII LINIARE, nu CERAMICA LINIARĂ sau CERAMICII LINIARE).

Exemple:
CULTURĂ:	Wietenberg
CULTURĂ:	Cultura câmpurilor de urne

SERIE TIPOLOGICĂ

Pentru depozitele de obiecte se consemnează, dacă este cazul, apartenenţa la o serie tipologică cunoscută în literatura de specialitate.

Exemplu:
SERIE TIPOLOGICĂ:	Cincu-Suseni

FAZĂ CULTURALĂ

Conţine denumirea sau sigla fazei culturale.

Exemple:
FAZĂ CULTURALĂ:		Balinteşti-Cioinagi [pentru CULTURA: Monteoru]
FAZĂ CULTURALĂ:		A2 [pentru CULTURA: Cucuteni]

MEDIU CULTURAL

Conţine denumirea culturii sau etniei atribuite mediului în care a fost descoperit şi/sau utilizat un obiect produs în altă cultură. 
Se completează pentru obiectele care constituie importuri într-un anumit mediu cultural, iar la rubrica "Cultură" se completează numele culturii în care a fost produs bunul cultural.

Exemple:
MEDIU CULTURAL:	Geto-dacică [pentru un coif celtic descoperit în mediu geto-dacic]
MEDIU CULTURAL:	Gumelniţa [pentru un vas Precucuteni descoperit într-o aşezare Gumelniţa]

AUTOR

Conţine numele celui care a realizat piesa sau / şi decoraţia ei (nume de meşter, de proprietar de atelier, de pictor etc.). Dacă nu se cunoaşte numele exact al autorului, dar se poate preciza atelierul sau şcoala din care face parte, se completează între paranteze termenii: (În MANIERA) sau (CERCUL), după numele artistului reprezentativ:

Exemple:
AUTOR:		Cassius
AUTOR:		Pictorul Frumoasei Doamne (în maniera) 

ATELIER

Se completează denumirea locului de producere a obiectului fişat.

Exemple:
ATELIER:		
ATELIER:		 

DATARE (text)

Conţine datarea bunului cultural, exprimată în ordinea descrescătoare a diviziunilor de timp, până la cele mai restrânse ce se pot determina. Datarea poate fi reprezentată  printr-o diviziune de timp (un an, un secol), sau printr-un interval de diviziuni de timp (între anii, între secolele). Pentru obiectele datate înaintea erei creştine (înainte de Hristos) se va folosi notaţia a. Chr., iar pentru cele datate în era creştină (după Hristos) se va folosi notaţia p. Chr.

Exemple: 
DATARE:		117 a.Chr.
DATARE:		sec. XVII – XVIII p.Chr.

AN DE ÎNCEPUT

Câmpul a fost adăugat în vederea unei viitoare selecţii pentru o precizare mai exactă a intervalului temporar al originii unui obiect.
Câmpul precizează anul exact sau anul de început al perioadei în care se presupune că a fost produs obiectul, atunci când nu cunoaştem datarea exactă.
Datările înaintea erei creştine (înainte de Hristos): se exprima prin semnul minus (-) plasat imediat înaintea cifrei de secol sau an.

Exemple:
AN DE ÎNCEPUT: 		 -750 [pentru DATARE: a doua jumătate a sec. VIII a.Chr.] 
AN DE ÎNCEPUT:		114 [pentru DATARE: 114 p.Chr.]

AN DE SFÂRŞIT

Câmpul a fost adăugat în vederea unei viitoare selecţii pentru o precizare mai exactă a intervalului temporar al originii unui obiect.
Câmp care precizează anul de sfârşit al perioadei în care se presupune că a fost produs obiectul, atunci când nu cunoaştem datarea exactă sau anul exact.
Datările înaintea erei creştine (înainte de Hristos) se exprimă prin semnul minus (-) plasat imediat înaintea cifrei de secol sau an.

Exemple:
Datare (text):		126
An de început:		126
An de sfârşit: 		126

Datare (text):		prima jumătate a secolului III
An de început:		201
An de sfârşit: 		250

Datare (text):		primul sfert al secolului II
An de început: 		101
An de sfârşit:  		125

Datare (text):		sfârşitul secolului IX
An de început: 		789
An de sfârşit:  		1900

Datare (text):		începutul secolului VIII
An de început: 		701
An de sfârşit:  		711

Datare (text):		mijlocul secolului al V-lea
An de început: 		425
An de sfârşit:  		475
sec. I a. Chr.  - I p.Chr.

Datare (text):		secolul I a. Chr.  -  secolul I p.Chr.
An de început: 		-100
An de sfârşit:  		100

MATERIAL / TEHNICĂ (text)

Conţine informaţii referitoare la materialul de bază din care este lucrat obiectul;

Exemple:
MATERIAL / TEHNICĂ (text):		
MATERIAL / TEHNICĂ (text):		 

MATERIAL / TEHNICĂ (cuvinte cheie)

Conţine informaţii referitoare la materialul din care este confecţionat obiectul fişat, sub formă de text liber.

Exemple:
MATERIAL / TEHNICĂ (cuvinte cheie):	lut; modelare manuală; incizie; lustruire; ardere	
MATERIAL / TEHNICĂ (cuvinte cheie): aur; ciocănire; cizelare; cloisonne		 

DIMENSIUNI

Cuprinde informaţii referitoare la dimensiunile obiectului fişat: lungime, lăţime, grosime, diametru, greutate, titlu (pentru metale preţioase);
Lungimea, lăţimea, înălţimea, adâncimea, diametrul maxim, diametrul gurii, diametrul bazei, grosimea, greutatea, titlul metalelor şi caratele se completează în dreptul siglelor respective urmate de unitatea de măsură. 
Pentru domeniul Arheologie, unitatea de măsură convenţională pentru dimensiuni este milimetrul, iar pentru greutate, gramul, iar titlul aliajului se indică în procente la mie (‰).
Sigle:

I 	= înălţime 
DL 	= diametru lung
DLA 	= diametrul lat
DM	= diametrul maxim
DG 	= diametrul gurii
DB 	= diametrul bazei
DT 	= diametrul torţii
L	= lungime
LA 	= lăţime
A 	= adâncime
GR	= grosime
G	= greutate
TL	= titlu
C	= carate

Exemple:
L = 480 cm
LA = 125 cm
GR = 20 cm

Dacă bunul arheologic este în stare fragmentară şi este întregit la dimensiunile sale originale, se vor trece datele obiectului întregit şi nu ale fragmentului autentic, încorporat.
Pentru recipiente, se completează, de regulă, următoarele dimensiuni: înălţime, diametru maxim, diametrul buzei, diametrul bazei, grosime, eventual diametrul toartei. Pentru obiecte de formă plată - podoabe, unelte, reliefuri etc. - se completează: lungime, lăţime, grosime sau diametru. Pentru toarte de amfore ştampilate se indică: lungimea ştampilei, lăţimea ştampilei, respectiv diametrul ştampilei, pentru cele circulare. 

LOC DE DESCOPERIRE:
LOCALITATE

Câmpul conţine informaţii cu privire la localitatea de unde a fost achiziţionat/descoperit obiectul respectiv.

COMUNĂ

Conţine denumirea comunei în care s-a făcut descoperirea.

JUDEŢ

Conţine denumirea judeţului pe teritoriul căruia s-a făcut descoperirea.

PUNCT / ADRESĂ

Conţine denumirea locului de descoperire (toponim local, nume antic sau medieval al obiectivului, numele străzii).

Exemple: 
PUNCT:		Cetăţuia
PUNCT:		Porolissum
PUNCT:		Oraşul de Floci
PUNCT:		Str. Gloriei, nr. 14

REPER

Se trece poziţia faţă de punctele cardinale sau faţă de alte repere fixe (cale ferată, şosea, drum naţional, curs de apă, etc).
Punctele cardinale se indică prin următoarele sigle, completate după valoarea reperului:
E	= est			SE	= sud-est
V	= vest			SV	= sud-vest
N	= nord			NE	= nord-est
S	= sud			NV	= nord-vest
ST	= stânga		DR	= dreapta

ŢARĂ / ZONĂ

Conţine denumirea actuală sau sigla ţării pe teritoriul căreia s-a făcut descoperirea sau cel puţin numele zonei geografice.
Acest câmp  poate conţine denumirea zonei geografice de unde provine piesa fişată. 
Informaţia se referă la localizarea obiectului într-o arie geografică mai mare (atunci când nu cunoaştem localizări mai precise).
Există denumiri general acceptate ale marilor zone geografice pe care le putem folosi.

PROVINCIE / REGIUNE

Câmpul conţine o localizarea mai precisă, menţionându-se denumirea provicinciei/regiunii actuale sau geografico-istorice de unde provine obiectul (dacă este cunoscută).

Exemple: 
Zonă geografică:	 Peninsula Balcanică 
Zonă geografică: 	Asia Mică
Zonă geografică: 	Europa Centrală

COD SIT

Cuprinde codul sitului în care a fost descoperit obiectul fişat, conform Repertoriului Arheologic Naţional.

Exemple:
COD SIT:		68397.01
COD SIT:		65878.05

COD ANSAMBLU

Cuprinde codul ansamblului în care a fost descoperit obiectul fişat, conform Repertoriului Arheologic Naţional.

Exemple:
COD ANSAMBLU:		65351.02.01
COD ANSAMBLU:		66772.03.03

COD COMPLEX

Cuprinde codul complexului în care a fost descoperit obiectul fişat, conform Repertoriului Arheologic Naţional.

Exemple:
COD COMPLEX:		65351.02.01 / 12
COD COMPLEX:		66772.03.03 / 45

COD CONSTRUCŢIE

Cuprinde codul construcţiei (monument istoric, rezervaţie arhitectonică, casă memorială) în care a fost descoperit tezaurul / depozitul.

Exemple:
COD CONSTRUCŢIE:		40B2043
COD CONSTRUCŢIE:		01B0998

CONDIŢIILE DESCOPERIRII

Conţine informaţii referitoare la condiţiile în care a fost descoperită piesa, respectiv:
săpătură sistematică, sondaj arheologic
periegheză (cercetare de suprafaţă)
descoperire întâmplătoare
condiţii necunoscute

DESCOPERIT DE

Se completează, dacă este cunoscut, numele şi prenumele persoanei sau al instituţiei care a descoperit piesa.

DATA DESCOPERIRII

Conţine menţionarea datei la care s-a făcut descoperirea piesei, după regula AAAA / LL / ZZ.

COORDONATE TOPO-STRATIGRAFICE:
SECŢIUNE

Se trece denumirea secţiunii sau a casetei, suprafeţei, altei unităţi stratigrafice din săpătura arheologică în care a fost descoperită piesa.

Exemple:
SECŢIUNE:		S.II / 1978
SECŢIUNE:		CAS. 3
SECŢIUNE:		SUPR. XI a

CAROU

Se trece denumirea caroului sau a altei subunităţi stratigrafice din săpătura arheologică în care a fost descoperită piesa.

Exemplu:
CAROU:		C.1

ADÂNCIME

Se completează, dacă este cunoscută, adâncimea la care a fost descoperită piesa în săpătură, exprimată în centimetri (unitatea de măsură nu se mai completează), valoarea adâncimii fiind precedată de semnul minus ("-").

Exemplu: 
ADÂNCIME:		-143

ALTELE

Se completează siglele şi codurile altor contexte de descoperire la care se poate raporta piesa, de exemplu:
	
P:	= profil
GR:	= groapă
M:	= mormânt
T:	= tumul
L:	= locuinţă de suprafaţă
B:	= bordei
V:	= vatră
TER:	= terasă
	
Exemple:
ALTELE:		P: sud
ALTELE:		B: 143, lângă intrare 

ACHIZIŢIONAT DE

În cazul în care obiectul a fost achiziţionat pe teren, se va completa numele şi prenumele celui care l-a achiziţionat.

DATA

În cazul în care obiectul a fost achiziţionat, se va trece data la care a avut loc achiziţia, sub forma ZZ/LL/AAAA.

DATARE ABSOLUTĂ

Pentru obiectele arheologice la care se a fost datarea absolută, informaţia respectivă va fi notată în acest câmp.

TIP DE PROBĂ

Tipul probei recoltate pentru laborator, respectiv oase, lemn, cărbune, seminţe etc.

LABORATOR / NR. PROBĂ

În cazul obiectelor pentru care s-a trimis o probă de analiză la laboratorul de determinare se va completa numele laboratorului (de exemplu: Gröningen, Lyon, etc) şi numărul probei de laborator (identificator unic al acesteia).

CALIBRAT

Se va bifa acest carou în cazul în care s-a făcut calibrarea datării obiectului.

INSCRIPŢIE

Conţine  informaţii  privind prezenţa sau absenţa unei inscripţii. Prin "inscripţie" se înţelege orice şir de caractere care conţine o informaţie. Se exclud (nu vor fi considerate "Inscripţii") datările izolate - care vor fi semnalate în cadrul câmpului Datare - precum şi  orice mărci de meşter, semnături ale autorilor, blazoane, a căror prezenţă va fi semnalată în cadrul câmpului Marcă-semnătură.
În cazul în care există o inscripţie, se bifează pătratul corespunzător, după care se oferă detalii în câmpul “Text”.

LIMBA INSCRIPŢIEI

Dacă există inscripţii, se trece denumirea limbii (limbilor) în care este scrisă inscripţia.

Exemplu:
LIMBA INSCRIPŢIEI:		Latină

MARCĂ-SEMNĂTURĂ 
	
Câmpul conţine menţionarea prezenţei unei mărci de meşter, de atelier, de proprietar, a unor grafitti sau blazoane, contramarcă sau surfrapă (pentru monedele care intră în componenţa podoabelor); informaţia completă va fi transcrisă în anexe;
- în situaţia în care anumite piese nu poartă o marcă de meşter sau o semnătură propriu-zisă ci o inscripţie din care rezultă numele autorului, prezenţa acestei inscripţii va fi menţionata aşa cum s-a arătat în câmpul Inscripţii.
Se va alege din lista ataşată câmpului, unul dintre următorii termeni:
semnătură
marcă
grafitti
blazon
contramarcă
surfrapă
stampilă

DESCRIERE

Conţine în detaliu, sub formă de text liber, datele de descriere ale obiectului fişat: formă, decor, inscripţii, mărci şi semne speciale, mod de funcţionare, colorit etc.

MOTIVE ICONOGRAFICE ŞI DECORATIVE (cuvinte cheie)

Cuprinde informaţii privitoare la motive iconografice si decorative (pentru piesele decorate), la subiect (pentru inscripţii), funcţionalitate sau destinaţie (pentru obiectele la care aceasta nu este evidentă).

ICONOGRAFIE
Conţine informaţii privitoare la teme şi motive iconografice. Se completează conform tezaurului de termeni.
 
DECOR
Se menţionează informaţiile referitoare la motive şi sintaxă decorativă. Se completează conform tezaurului de termeni.

FUNCŢIONALITATE
Conţine informaţii suplimentare privind funcţionalitatea obiectului.

SUBIECT
Conţine informaţii privitoare la subiectul inscripţiei, textului documentului. Se completează, respectând tezaurul de termeni.

BIBLIOGRAFIE

Conţine principalele referinţe bibliografice, redactate în conformitate cu normele de citare.

CATALOG

Conţine trimiterea la un catalog de referinţă sau la denumirea categoriei, a grupei în care se încadrează obiectul;
Se completează numele autorului şi denumirea sau abrevierea consacrată a catalogului, eventual volumul, numărul din catalog, numărul planşei sau figurii; pentru clasificări, denumirea clasei este precedată, după caz, de cuvintele: Grupa, Seria, Categoria.
Dacă încadrarea se face după o clasificare mai puţin cunoscută, se recomandă ca, după indicarea încadrării respective, să se treacă în paranteză numele cercetătorului sau al lucrării:

Exemplu:
CATALOG:		Grakov, Tip XX

OBSERVAŢII

Conţine eventualele observaţii ale celui care înregistrează obiectul, care nu apar în alte rubrici.

Exemplu: 
Observaţii: 	Este identic cu cel de la  Muzeul Naţional de Istorie a României

MOD DEŢINERE

Conţine menţionarea felului în care bunul cultural a ajuns la deţinătorul său actual. 

Exemple:
•	achiziţie	
•	donaţie	
•	transfer	
•	cercetare	
•	custodie	
•	moştenire	
•	proprietate privată	

DATA INTRĂRII

Conţine data intrării bunului cultural în posesia deţinătorului respectiv sau data achiziţionării obiectului;
Se completează sub forma: ZZ / LL / AAAA.

PREŢ ACHIZIŢIE

Conţine (numai pentru bunurile dobândite prin achiziţie) preţul la care a fost achiziţionat bunul fişat. 

PROPRIETARI ANTERIORI

Se completează numele şi prenumele proprietarilor sau denumirea instituţiei căreia i-a aparţinut obiectul înainte de a ajunge în colecţia muzeului.

Exemplu:
Proprietari anteriori: Colecţia Constantin Orghidan

VALOARE NOMINALĂ 

Conţine valoarea în lei a bunului cultural, estimată conform criteriilor stabilite de Ministerul Culturii.

LOC DE PĂSTRARE

Se menţionează locul de păstrare al piesei. 
Pentru expunere permanentă se menţionează: sala, vitrina. 
Pentru depozit: numărul sau sigla depozitului, dulapul, raftul, sertarul. 

STARE DE CONSERVARE
	
Conţine menţionarea stării de conservare a bunului cultural la momentul fişării.

- foarte bună
- bună
- relativ bună
- mediocră
- deteriorată

BUN DE EXPUS

Acest câmp a fost prevăzut pentru a facilita alegerea pieselor care pot face parte dintr-o expoziţie, deoarece simpla consemnare a stării de conservare în câmpul respectiv (bun, foarte bun) nu sugerează destul de explicit. Un obiect, spre exemplu, poate avea o mare valoare istorică dar pentru că prezintă deteriorări sau are o dimensiune foarte mică nu poate face parte dintr-o expoziţie.

FIŞĂ CONSERVARE / RESTAURARE

Conţine numărul fişei de restaurare / conservare, în care obiectului fişat de noi este privit din punct de vedere al conservării sau restaurării menţionându-se în detaliu operaţiile (şi substanţele) prin care a trecut precum şi datele la care acestea au avut loc.

FOTO

Conţine numărul fotografiei care reprezintă obiectul fişat.

DIAPOZITIV

Conţine numărul diapozitivului obiectului fişat.

CLIŞEU

Conţine numărul clişeului care reprezintă obiectul fişat.

DESEN

Conţine numărul desenului obiectului fişat.

SCHIŢĂ

Conţine numărul schiţei care reprezintă obiectul fişat.

DIGITALĂ

Conţine numărul fotografiei digitale care reprezintă obiectul fişat.

VIDEO

Conţine numărul înregistrării video care reprezintă obiectul fişat.

ÎNTOCMIT

Conţine numele şi prenumele celui care a întocmit fişa.

DATA / SEMNĂTURA

Conţine data întocmirii fişei, completată sub forma ZZ/LL/AAAA, şi semnătura celui care a întocmit fişa.

EXPERTIZAT / VERIFICAT

Conţine numele şi prenumele celui care a verificat fişa sau a expertizat obiectul în vederea clasării lui.

DATA / SEMNĂTURA

Conţine data verificării sau a expertizei, completată sub forma ZZ/LL/AAAA, şi semnătura celui care a verificat / expertizat obiectul fişat.